Amira Rose

Amira Rose ialah sebuah siri drama televisyen mini Malaysia 2018 arahan Azma Aizal Yusoof, dibintangi oleh Farah Nabilah sebagai watak tajuk dan dibintangi bersama oleh Aiman Hakim Ridza. Ia mengisahkan tentang kisah percintaan Rahman dan Amira Rose yang bekerja sebagai vlogger dan penulis. Siri ini memulakan tayangan perdana di TV3 dari 17 Jun 2018 hingga 10 Julai 2018. 

Ia ditaja oleh Samsung. Siri ini boleh didapati melalui penstriman dalam talian di saluran YouTube rasmi TV3.

Premis
Rahman dan Amira merupakan rakan sekerja yang bertugas sebagai vlogger dan penulis. Bagaimanapun, Rahman telah meletak jawatan untuk menyertai sebuah syarikat pesaing beberapa hari sebelum Hari Raya. Amira berasa kecewa dan dikhianati lantas membuat keputusan untuk mengikut rakan sekerja seniornya Mun balik ke kampung untuk meraikan Hari Raya tanpa Rahman.

Setibanya di kampung halaman Mun, Amira bertemu dan tertarik dengan Amir, iaitu sepupu kacak Mun. Rahman yang berasa bimbang bahawa Amira berkemungkinan akan memutuskan hubungan mereka, bergegas ke kampung Mun untuk cuba menambat hati Amira semula.

Pelakon

Pelakon utama
 Farah Nabilah sebagai Amira Rose
 Aiman Hakim Ridza sebagai Rahman

Pelakon pembantu
 Sharifah Sakinah sebagai Mun
 Shiqin Kamal sebagai Angel
 Mark Adam sebagai Megat
 Dennis Yin sebagai Ted
 Daler Yusuf sebagai Amir
 Nina Iskandar sebagai Zara
 Ismail Izzani sebagai Daud
 Amyza Adnan sebagai Che Ja
 Nadia Aqilah sebagai Elvina Loy

Episod

Tetapan dan gaya
Amira Rose menggunakan gaya penggambaran konvensional untuk membawa daya tarikan yang berbeza bagi drama Melayu. Pasukan produksi berjaya menyuntik pelbagai elemen drama bersiri Korea dari segi watak, plot dan ciri-ciri estetik dalam Amira Rose. Keindahan dan keunikan persekitaran kampung Melayu tradisional untuk menampilkan sebuah latar belakang yang menarik dikekalkan.

Runut bunyi
 "Lagi Syantik" - Siti Badriah
 "Derai-Derai Cemara" - Banda Neira
 "Zona Nyaman" - Fourtwnty

Catatan

Rujukan

Drama Melayu 2018
Rancangan TV3